Euroopa Liidu Teataja L 282 , 26/10/2001 Lk 0081 - 0087



Komisjoni otsus, 23. oktoober 2001, millega muudetakse otsust 93/197/EMÜ hobuslaste impordi kohta Saint Pierre’ist ja Miquelonist (teatavaks tehtud numbri K(2001) 3166 all) (EMPs kohaldatav tekst) (2001/754/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud komisjoni otsusega 2001/298/EMÜ [2]), eriti selle artikli 13 lõiget 2, artiklit 15 ja 16 ning artikli 19 punkte i ja ii, ning arvestades järgmist: (1) Nõukogu otsuses 79/542/EMÜ, [3] viimati muudetud komisjoni otsusega 2001/731/EÜ, [4] koostatakse loetelu kolmandate riikide kohta, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid. (2) Saint Pierre ja Miquelon on võetud otsuse 79/542/EMÜ 1. osasse, seetõttu on hobuslaste import liikmesriikidesse põhimõtteliselt lubatud. (3) Komisjoni otsusega 93/197/EMÜ [5] (viimati muudetud otsusega 2001/619/EÜ [6]) sätestatakse loomatervishoiu nõuded ja veterinaarsertifikaadid registreeritud hobuslaste ning aretamiseks ja tootmiseks ettenähtud hobuslaste impordil kolmandatest riikidest. (4) Ühenduse veterinaarkontrolli tulemusena on ilmnenud, et loomade tervislik seisund Saint Pierre’is ja Miquelonis on veterinaarteenistuse rahuldava kontrolli all, eelkõige võimaldab karantiinilautade olemasolu hobuslaste ohutut importi kolmandatest riikidest Saint Pierre’i ja Miqueloni. (5) Seetõttu näib olevat kohane kehtestada loomatervishoiu nõuded ja veterinaarsertifikaadid hobuslaste impordiks liikmesriikidesse, võttes arvesse loomade tervislikku seisundit asjaomases kolmandas riigis, ning muuta vastavalt otsust 93/197/EMÜ. (6) Selguse huvides tuleks muudatuste tegemisel kolmandate riikide loeteludes kasutada ISO-koodi. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid lubavad importida Saint Pierre’ist ja Miquelonist registreeritud hobuslasi ning aretamiseks ja tootmiseks ettenähtud hobuslasi, kes vastavad otsuse 93/197/EMÜ II lisa G osas sätestatud veterinaarsertifikaadi nõuetele. Artikkel 2 Otsust 93/197/EMÜ muudetakse järgmiselt. 1. I lisa täiendatakse järgmiste sõnadega: "G rühm Saint-Pierre ja Miquelon (PM)." 2. II lisasse lisatakse järgmine: a) "G Veterinaarsertifikaat registreeritud hobuslaste ning aretamiseks ja tootmiseks ettenähtud hobuslaste impordiks G rühma kolmandatest riikidest." ; b) käesoleva otsuse lisa. Artikkel 3 Käesolev otsus on adresseeritud kõikidele liikmesriikidele. Brüssel, 23. oktoober 2001 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 102, 12.4.2001, lk 63. [3] EÜT L 146, 14.6.1979, lk 15. [4] EÜT L 274, 17.10.2001, lk 22. [5] EÜT L 86, 6.4.1993, lk 16. [6] EÜT L 215, 9.8.2001, lk 55. -------------------------------------------------- LISA " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------